CELEX: C2007/170/66
Language: sk
Date: 2007-07-21 00:00:00
Title: Vec T-185/07: Žaloba podaná 29. mája 2007 – Calvin Klein Trademark Trust/ÚHVT – Zafra Marroquineros (CK CREACIONES KENNYA)

21.7.2007   
            
            
               SK
            
            
               Úradný vestník Európskej únie
            
            
               C 170/34
            
         Žaloba podaná 29. mája 2007 – Calvin Klein Trademark Trust/ÚHVT – Zafra Marroquineros (CK CREACIONES KENNYA)
   (Vec T-185/07)
   (2007/C 170/66)
   Jazyk žaloby: španielčina
   Účastníci konania
   
      Žalobca: Calvin Klein Trademark Trust (Delaware, Spojené štáty) (v zastúpení: T. Andrade Boué, M. I. Lehmann Novo a A. Hernández Lehmann, abogados)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Zafra Marroquineros, S. L.
   Návrhy žalobcu
   
               —
            
            
               zrušiť napadnuté rozhodnutie z 29. marca 2007 vo veci R 314/2006-2,
            
         
               —
            
            
               zamietnuť prihlášku slovnej ochrannej známky Spoločenstva č. 3386604 CK CREACIONES KENNYA,
            
         
               —
            
            
               zaviazať ÚHVT a ďalšieho účastníka konania na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Zafra Marroquineros, S. L.
   
      Prihlasovaná ochranná známka: slovná ochranná známka „CK CREACIONES KENNYA“ pre výrobky zaradené do tried 18 a 25 (prihláška č. 3 386 604).
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: najmä obrazová ochranná známka Spoločenstva „CK Calvin Klein“ (ochranná známka č. 66 712) pre výrobky a služby zaradené do tried 3, 4, 8, 9, 14, 16, 20, 21, 24 až 27, 35 a 42 a národné ochranné známky „CK“ pre výrobky zaradené do tried 18 a 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 40/941 (1), pretože existuje pravdepodobnosť zámeny medzi spornými ochrannými známkami a ochranná známka „CK“ je všeobecne známa.
   
      (1)  Nariadenie Rady (ES) č. 40/94 z 20. decembra 1993, o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146.